JayJayThrowThrow/commonwealth-wiki-mix huggingface dataset:
بماکو

بماکو (فرانسیسی: Bamakó) جمہوریہ مالی کا دار الحکومت اور 1,690,471 (2006ء) آبادی کے ساتھ ملک کا سب سے بڑا شہر ہے۔ بماکو مالی کا سب سے زیادہ تیزی سے پھیلنے والا اور دنیا میں چھٹے نمبر پر تیزی سے پھیلنے والا شہر ہے۔ شہر ملک کے جنوب مغرب میں دریائے نائیجر پر واقع ہے۔ بماکو جمہوریہ مالی کا انتظامی مرکز ہونے کے ساتھ ساتھ دریائے نائیجر پر اہم ترین بندرگاہ اور علاقائی تجارت کا مرکز بھی ہے۔ اہم پیداوارں میں ٹیکسٹائل کی مصنوعات، گوشت اور دھاتی اوزار شامل ہیں۔ اس کے علاوہ دریائے نائیجر سے تجارتی پیمانے پر ماہی گیری بھی کی جاتی ہے۔
تاریخ

آثار قدیمہ ظاہر کرتے ہیں کہ علاقہ پتھر کے زمانہ یا قدیم سنگی (Paleolithic) زمانہ سے آباد رہا ہے۔ لیکن موجودہ شہر کی بنیاد سترہویں صدی عیسوئ میں سیریبادیان نیارے (Seribadian Niaré) اور سومبا کولیبالی (Soumba Coulibaly) نے رکھی یا بامبا سانوگو (Bamba Sanogo) نے۔ شہر ایک اہم منڈی قرار پایا۔ 1883ء میں علاقہ فرانسیسیوں کے قبضہ میں گیا اور 1908ء میں شہر فرانسیسی سوڈان کا دار الحکومت بنا۔ شہر کی آبادی تیزی سے بڑھی اور 1960ء میں اس کی آبادی 160,000 تک پہنچ چکی تھی۔
جغرافیعہ اور منصوبہ شہر

شہر دریائے نائیجر پر آباد ہے جس کی وجہ سے شہر کے پھیلاو اور ترقی پر اثرات پڑے ہیں۔ سیلابی حد میں ہونے کی وجہ سے دریا کا مضافاتی علاقہ تعمیرات کے قابل نہیں ہے۔ سطح زمین ہموار ہے، ماسوائے شمال کے جہاں پرانے آتش فشاں کی باقیات ہیں۔ اسی علاقہ میں صدارتی محل اور ہسپتال تعمیر ہیں۔

ابتدائی طور پر شہر شمال میں ہی تعمیر کیا گیا تھا لیکن بعد میں بڑھتی آبادی کی ضروریات کو پورا کرنے کے لیے دریا پر پل بنا کر جنوبی طرف بھی تعمیرات کی گئیں اور آج شہر دریا کے دونوں طرف آباد ہے۔

کسی دور میں شہر میں ایک فوجی ہوائی اڈا ہوتا تھا جو آج ختم ہے اور اس جگہ شہر کا کاروباری علاقہ بنا ہے جسے ACI 2000 کہتے ہیں۔

روایتی تجارتی مرکز دریا کے شمال طرف تعمیر شہر میں ہے۔ مرکز شہر بہت زیادہ گنجان، آلودہ اور مہنگا ہے اور اب شہر مغرب کی طرف پھیل رہا ہے جہاں ACI 2000 واقع ہے۔ مالی حکومت اسی طرف ایک اور کاروباری مرکز بنانے کا اردہ رکھتی ہے۔

اہم عمارات میں مالی قومی کتب خانہ (National Library of Mali)، بی سی ای اے او ٹاور ( Tour BCEAO) اور بماکو مسجد (Bamako Grand Mosque) شامل ہیں۔

دیگر پرکشش مقامات میں مالی قومی عجائب گھر (Mali National Museum)، موسو کنڈا عجائب گھر (Muso Kunda Museum)، بماکو علاقائی عجائب گھر (Bamako Regional Museum)، بماکو چڑیا گھر (Bamako Zoo)، بماکو بوٹینیکل گارڈن (Bamako Botanical Gardens) اور پوائنٹ جی ہل (Point G hill) شامل ہیں۔ 1994ء سے بماکو میں افریقی تصورکشی کا دوسالہ مقابلہ (African Photography Encounters) منعقد کیا جاتا ہے۔
ذرائع آمدورفت

ہوائی سفر کے لیے شہر میں مالی کا سب سے بڑا ہوائی اڈا، سینو بین الاقوامی ہوائی اڈا (Senou International Airport) واقع ہے۔ اس کے علاوہ بماکو ڈکار نائیجر ریلوے (Dakar-Niger Railway) کی منزل بھی ہے جو مالی شہر کولیکورو کو سینیگالی دار الحکومت ڈکار سے ملاتی ہے۔
جڑواں شہر

* 20px آنجرز، فرانس
* 20px بوبودیولاسو، برکینا فاسو
* 20px ڈکار، سینیگال
* 20px لیپزگ، جرمنی
* 20px روکیسٹر، ریاست ہاۓ متحدہ امریکہ
* 20px ساو پاولو، برازیل
بیرونی روابط

* بماکو تہذیب و تمدن(فرانسیسی میں)



زمرہ:افریقی دار الحکومت
زمرہ:دار الحکومت
زمرہ:کامنز زمرہ جس کا ربط ویکی ڈیٹا پر ہے
زمرہ:مالی کے آباد مقامات
زمرہ:مالی کے شہر
زمرہ:مالی کے علاقہ جات
زمرہ:وفاقی اضلاع اور علاقہ جات
زمرہ:ویکی ڈیٹا سے مختلف مختصر وضاحت

زمرہ:مالی کے حلقے
قدیم سنگی دور

قدیم سنگی دور (پالیولتھک) (انگریزی: Paleolithic) یا (قدیم سنگی) زمانہ قدیم جب تاریخ لکھنے کا رواج (prehistoric) نہ تھا کے اس دور کو کہتے ہیں جب انسان نے پتھر سے اوزار بنانے سیکھ لیے تھے۔ یہ دور زمین پر بنی نوع انسان کے ادوار میں سے لمبا ترین دور تصور کیا جاتا ہے، جو شاید پچیس لاکھ سال پہلے سے (جب انسان نے پتھر سے اوزار بنا کر ان کو اپنی ضرورت کے لیے استعمال کرنا سیکھا) سے لے کر دس ہزار قبل مسیح (جب انسان نے زراعت کے ذریعے اپنی ضروریات پوری کرنا سیکھا) تک پھیلا ہوا ہے۔

پالیولیتھک یا قدیم پتھر کا زمانہ کے لیے یہ اصطلاح جوہن لوبک نے 1865ء میں استعمال کی جو دو یونانی الفاظ پالیوس ("παλαιός", "paleos") یعنی قدیم یا بوڑھا اور لتھوس ("λίθος", "lithos") یعنی پتھر کے مجموعہ سے بنا ہے۔ پالیولیتھک عہد میزولتھک عہد کے آغاز سے ختم ہوتا ہے۔

گرچہ اس عہد کو پتھر کے اوزاروں کی تیاری اور استعمال سے تعبیر کیا جاتا ہے تاہم اس وقت انسان سے ہڈیوں، چمڑے اور لکڑی کے اوزاروں کا استعمال بھی سیکھ لیا تھا، لیکن ان کی نامیاتی خصوصیات کے پیشِ نظر آج ان کے آثار نہیں ملتے، لیکن پتھر کے اوزاروں کے آثار آج بھی موجود ہیں۔
مزید دیکھیے

* جدید حجری دور
* وسطی حجری دور


زمرہ:آثاریات
زمرہ:انگریزی اصطلاحات
زمرہ:تاریخی ادوار
زمرہ:غیر اردو لسانی اصطلاحات
زمرہ:قدیم تاریخی ادوار

زمرہ:وسط حیاتی دور
زمرہ:ویکی ڈیٹا سے مطابقت رکھنے والی مختصر تفصیل
زمرہ:یونانی اصطلاحات

زمرہ:قدیم سنگی دور
درمیانی سنگی دور

درمیانی سنگی دور (میزولتھک) (انگریزی: Mesolithic) (میان سنگی) قدیم انسانی تاریخ میں زمانہ پتھر کے وسطی دور کو کہتے ہیں جو پالیولتھک اور نیولتھک ادوار کے درمیان تھا۔ یہ وہ دور تھا جب انسان نے پتھر کے اوزاروں کا استعمال کیا اور اسی دور میں جنگلات کی کٹائی کے آثار بھی پائے جاتے ہیں۔ جس کے بعد آنے والے زمانہ میں انسان نے زراعت کے لیے جنگلات سے زمین کی صفائی شروع کی۔

میزولتھک دو یونانی الفاظ میزوز (mesos=middle) اور لتھوز (lithos=stone) کے ملاپ سے بنا ہے، جس کا مطلب بنتا ہے پتھر کا وسطی زمانہ۔

اس دور کے اہم اوزاروں جو آثار قدیمہ کی چھان بین کرنے والوں کو ملے ہیں، میں مچھلی پکڑنے کے اوزار، لکڑی کاٹنے کے اوزار اور تیر کمان شامل ہیں۔
مزید دیکھیے

* جدید حجری دور
* قدیم حجری دور

زمرہ:درمیانی سنگی دور
زمرہ:انگریزی اصطلاحات
زمرہ:غیر اردو لسانی اصطلاحات
زمرہ:قدیم تاریخی ادوار
زمرہ:یونانی اصطلاحات
زمرہ:ہولوسین
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
نیا سنگی دور

تصغیر|جدید زمانہ پتھر
نیا سنگی دور یا نو حجری دور (فارسی: نوسنگی) بنی نوع انسان کی قدیم تاریخ میں سنگی دور کے اواخر کو کہا جاتے ہے جو قدیم سنگی اور درمیانی سنگی ادوار کے بعد آتا ہے۔ یہ وہ دور تھا جب انسان نے اپنی ضروریات پوری کرنے کے لیے زراعت کا آغاز کیا اور پتھر کے بعد دھاتی اوزاروں کی تیاری اور ان کے استعمالات سیکھے۔
مزید دیکھیے

* وسطی حجری دور
* قدیم حجری دور


زمرہ:انگریزی اصطلاحات
زمرہ:نیا سنگی دور
زمرہ:غیر اردو لسانی اصطلاحات
زمرہ:قدیم تاریخی ادوار
زمرہ:یونانی اصطلاحات
زمرہ:ہولوسین
زمرہ:تاریخی ادوار
زمرہ:قبل از تاریخ
زمرہ:یونانی مستعار الفاظ
دعویٰ

* دعویٰ (ضدابہام) ۔
دعویٰ یا lawsuit کو اردو میں بعض اوقات مقدمہ دائر کرنا اور یا قانونی چارہ جوئی بھی کہا جاتا ہے اور انگریزی میں اسے litigation اور اکثر صرف suit کے الفاظ سے بھی جانا جاتا ہے۔ اس سے مراد ایک ایسی قانونی چارہ جوئی کی ہوتی ہے جو کسی ایک حزب (party) کی جانب سے عدالت میں داخل کیا جاتا ہے اور وہ حزب جو دعوی کرتی ہے اسے مدعی (plaintiff) کہتے ہیں جبکہ جس حزب کے خلاف دعوی دائر کیا جاتا ہے اسےمدعی علیہ (defendant) کہا جاتا ہے۔ مدعی علیہ کا دعوی دائر کرنے کا مدعا، اس عدالت کے ذریعہ سے اپنی شکایت یا دعوی کا مداوا (remedy) حاصل کرنا ہوتا ہے، مدعا علیہ کے دعوی کا سامنا کرنے کے لیے جو مدعی ہو وہ کوئی ایک شخص یا ادارہ بھی ہو سکتا ہے اور یا پھر متعدد اشخاص و ادارے بھی ہو سکتے ہیں، عدالت کا قاضی (judge) دونوں اطراف کے بیانات کے بعد جو دعوی دائر کرنے والے کے لیے عدالت کی جانب سے فیصلہ سناتا ہے اسے قانونی مداوا (legal remedy) کہتے ہیں۔


زمرہ:قانون
زمرہ:ویکی ڈیٹا سے مطابقت رکھنے والی مختصر تفصیل

cs:Rozsudek
et:Otsustus
ia:Judicamento
th:คำพิพากษา
اورتاکوئے مسجد

تصغیر|350px|آبنائے باسفورس کے کنارے اورتاکوئے مسجد اور عقب میں باسفورس پل کا دلکش منظر

اورتاکوئے مسجد، جس کا باقاعدہ نام "بیوک مجیدیہ جامع" یعنی شاہی جامع مسجدِ سلطان عبد المجید ہے، ترکی کے شہر استنبول میں واقع ایک مسجد ہے۔ یہ استنبول کو دو براعظموں یورپ اور ایشیا میں تقسیم کرنے والی آبنائے باسفورس کے کنارے واقع ہے۔
اصل اورتاکوئے مسجد 18 ویں صدی میں تعمیر کی گئی تھی جبکہ موجودہ مسجد عثمانی سلطان عبدالمجید اول کے حکم پر 1854ء سے 1856ء کے دوران تعمیر ہوئی۔ نیو-باروک طرزِ تعمیر میں تعمیر کی گئی یہ مسجد آرمینیا سے تعلق رکھنے والے دو باپ بیٹوں کی مہارتوں کا نتیجہ ہے۔ یہ اس طرز تعمیر کی حامل دنیا کی واحد مسجد ہے۔ مسجد کے دو مینار بھی ہیں۔ اس کی دیواریں سفید پتھر سے تیار کی گئی ہیں۔
اس کے وسیع دریچوں سے ہر وقت سورج کی روشنی براہ راست اور باسفورس کے پانیوں سے منعکس ہو کر مسجد میں پھیلی رہتی ہے۔ آبنائے باسفورس پر قائم "باسفورس پل" مسجد کے قریب سے ہی گذرتا ہے جو ایشیا اور یورپ کو آپس میں ملاتا ہے۔


زمرہ:1856ء میں مکمل ہونے والی مذہبی عمارتیں
زمرہ:استنبول کی عثمانی مساجد
زمرہ:استنبول کی مساجد
زمرہ:انیسویں صدی کی مساجد
زمرہ:باسفورس
زمرہ:بیشکتاش
زمرہ:ترک مسجد کے نامکمل مضامین
زمرہ:ترک معماری
زمرہ:ترکیہ کی مساجد
زمرہ:ویکی ڈیٹا سے مطابقت رکھنے والی مختصر تفصیل
زمرہ:سلطنت عثمانیہ کی باروک مساجد
زمرہ:1850ء کی دہائی میں مکمل ہونے والی مساجد
زمرہ:1856کی معماری
زمرہ:استنبول میں عمارات و ساخات
گاو

تصغیر|بائیں|220px|مالی نقشہ میں گاو کا مقام

گاو (انگریزی، فرانسیسی: Gao) دریائے نائیجر کے کنارے آباد جمہوریہ مالی کا ایک شہر ہے جو علاقہ گاو کا صدر مقام ہے۔ شہر کی آبادی 2005ء میں 57,978 تھی۔

تاریخی اعتبار سے گاو تجارت اور علم و ہنر کا مرکز تھا جو اپنے دورعروج میں عظیم سلطنت سونغائي کا صدرمقام تھا اور اس کی شمار صحارا کے اہم تجارتی مراکز ٹمبکٹو اور جینے میں ہوتا تھا۔ شہر کی بنیاد ساتویں صدی عیسوی میں کاوکاو ( Kawkaw) کے نام سے رکھا گیا اور اس کے پہلے حکمران کانڈا (Kanda) تھے جنھوں نے زا حکمران خاندان (Za dynasty) کی بنیاد رکھی اور اسی خاندان سے آگے چل کر عظیم سونغائی سلطنت بنی۔ انھوں نے علاقہ سے تجارت کے لیے راہ ہموار کی اور بربریوں کو رہنے کی احازت دی۔ 1009ء میں انہی میں سے ایک زا کوسوئی (Za Kossoi) کے مسلمان ہونے کے بعد تجارت اور زیادہ تیزی سے بڑھنے لگی۔

زیادہ تر آبادی سونغائی بولتی ہے، جبکہ بمبارا بولنے والے بھی خاصی تعداد میں موجود ہیں۔ فروی 2007ء شہر میں سونغائي تہذیب و تمدن کا ساتوں میلہ منایا گیا جس سے سونغائی تہذیب و تمدن کے مرکز کی حیثیت واضح ہوتی ہے۔
تصغیر|260px|گآو، مقبرہ اسکیا

پرکشش مقامات میں چودہویں صدی عیسوئی کی تعمیر کردہ گاو مسجد (Gao Mosque)، مقبرہ اسکیا (Askia Tomb) جسے عالمی ورثہ قرار دیا گيا ہے، ساحل کا عجائب گھر اور کئی بازار ہیں۔

گاو میں ایک بین الاقوامی ہوائی اڈا موجود ہے اور اس کو آبی رستہ سے دریائے نائیجر کے ساحل پر آباد شہروں بشمول ٹمبکٹو کے ملایا گیا ہے۔ اس کے علاوہ سیاحت بھی معاشیات کا اہم حصہ بن چکی ہے۔


زمرہ:ازواد
زمرہ:افریقی دار الحکومت
زمرہ:تاریخ مالی
زمرہ:سابقہ ممالک کے دار الحکومت
زمرہ:سلطنت مالی
زمرہ:فرانسیسی مغربی افریقہ
زمرہ:مالی کے شہر
زمرہ:ویکی ڈیٹا سے مختلف مختصر وضاحت
زمرہ:مالی کے آباد مقامات
نقل و حمل

تصغیر|200px|ریل گاڑی، نقل و حمل کا ایک اُسلُوب

نقل و حمل (transport) یا نقحملیات (transportation)، یعنی نقل و حمل سے مُراد افراد، مال مویشی، جانوروں اور اجناس (goods) کا ایک جگہ سے دوسری جگہ حرکت ہے۔ آمد و رفت کے وسائل (modes of transport) میں ہوا، ریل، سڑک، پانی، طناب (cable)، نلخط (pipeline) اور خلاء شامل ہیں۔ نقل و حمل کے میدان کو بنیادی ڈھانچہ (infrastructure)، ناقلات (vehicles) اور تشغیلات (operations) میں تقسیم کیاجاسکتا ہے۔ نقل و حمل بہت اہم ہے کیونکہ یہ لوگوں کے درمیان تجارت کو ممکن بناتی ہے، جس سے تہذیبیں قائم ہوتی ہیں۔

نقحملی بنیادی ڈھانچہ میں نقل و حمل کے لیے ضروری مستقل تنصیبات شامل ہیں، جیسے سڑکیں، آہنراہیں (railways)، فضائی رستے (airways)، آبی رستے (waterway)، نہریں (canals)، نلخطوط (pipelines) اور انتہائیہ جات (terminals) مثلاً ہوائی اڈے، آہنراہی اڈّے (railway or train stations)، بس اڈّے، گودامات، شاحنتی انتہائیہ جات (trucking terminals)، بازایندھن یابی انبارخانے (refueling depots) (بمشول ایندھن یابی لنگرگاہیں (refueling docks) اور ایندھنی اڈّے) اور بندرگاہیں وغیرہ۔ انتہائیہ جات کو سامان اور مسافروں کے بین تبادُل (interchange) اور اِصلاح (maintenance) دونوں کے لیے استعمال کیا جاتا ہے۔

اِن جالاتِ کار (networks) پر سفر کرنے والوں میں خودمتحرکات (automobiles)، دوچرخات (bicycles)، بسیں، ٹرینیں، ٹرکیں، لوگ، بالگرد اور ہوائی جہاز شامل ہیں۔
اشتقاقیات

لفظ نقل و حمل دراصل نقل و حمل کا اِختصار ہے۔ نقل و حمل کی اِصطلاح عربی سے ماخوذ ہے جس میں نقل کا مطلب ہے منتقل ہونا یا کرنا یا حرکت اور حمل کی معنی اُٹھانے، ڈھونے یا لادنے کی ہوتی ہے، چونکہ اِس اِصطلاح میں لفظ نقل زیادہ تر (عام) اُردو میں ایک کاغذ سے دوسرے کاغذ پر اُتارنے کی معنی میں استعمال ہوتا ہے اِس لیے ابہام سے بچنے کے لیے اِس کے ساتھ حمل کا اِضافہ کرکے اِسے افراد اور سامان کو لادنے، ڈھونے یا ایک جگہ سے دوسری جگہ منتقل کرنے کی معنی میں استعمال کیا جاتا ہے۔ اِسے باربرداری اور آمد و رفت بھی کہاجاتا ہے۔ کچھ متعلقہ الفاظ درج ذیل ہیں:
* نقل و حمل / نقل و حمل / باربرداری : Transport
* نقحملیات / نقلیات و حملیات : Transportation
* نقل و حمل کرنا / باربرداری کرنا (ایک جگہ سے دوسری جگہ منتقل کرنا / ہونا) (فعل)
* نقحملی : Transporting
* محمول / منقول / منتحمول / منتحمیل / منتقل شدہ : Transported
* مُنتحَمِّل / باربردار : Transporter
* مُحَمِّل : Transporter / Carrier
* ناقِل : Transporter
* ہوائی نقل و حمل : Airlift
نیز دیکھیے

* گزرگاہ (thoroughfare)
* ہوائی نقل و حمل


نقل و حمل
زمرہ:لاجسٹک
زمرہ:ویکی ڈیٹا سے مطابقت رکھنے والی مختصر تفصیل
جیو سپر

جیو سپر پاکستان کا سب سے پہلا چینل ہے جس میں مختلف کھیلوں کے میچ اور ان کے بارے میں تبصرے پیش کیے جاتے ہیں۔ جیو ٹی سی نیٹ ورک کے زیر انتظام مندرجہ ذیل مزید ٹی وی چینل کام کر رہے ہیں۔
* جیو ٹی وی نیٹ ورک
** جیو ٹی وی
** جیو نیوز
** جیو سپر (کھیل)
** جیو تیز
** جیو کہانی
** آگ ٹی وی (میوزک)
مزید

* پاکستان کے ٹی وی چینل
بیرونی روابط

* جیوسپر


زمرہ:2006ء میں قائم ہونے والے ٹیلی ویژن چینل اور اسٹیشن
زمرہ:پاکستان کے ٹی وی چینل
زمرہ:پاکستان میں ٹیلی ویژن سٹیشن
زمرہ:جیو ٹی وی
زمرہ:لاہور میں میڈیا
زمرہ:لاہور میں ٹیلی ویژن اسٹیشن
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
معلق مقناطیسی ریل

مقناطیسی ریل یا معلق مقناطیسی ریل یا میگلو ٹرین ایک ایسی ریل گاڑی کو کہا جاتا ہے کہ جو مقناطیسی طاقت کے ذریعہ سے اپنی پٹری سے کچھ اوپر اٹھ کر یا معلق (levitate) ہو کر چلتی ہے۔ یہ ٹرین پہیوں کے ذریعہ پٹری پر نہیں بلکہ اپنے نیچے موجود زمین یا سطح سے کچھ اوپر اٹھ کر یا تیرتے ہوئے چلتی ہے۔ اس لیے اس نظام نقل و حمل میں رگڑ (friction) کی قوت نظریاتی طور پر صفر ہوجاتی ہے اور وہ گاڑی نہایت تیز رفتاری اور نہایت خاموشی سے سفر کرسکتی ہے۔

زمرہ:برقی حرکیات
زمرہ:معلق مقناطیسی ریل
زمرہ:نقل و حمل
زمرہ:ظہورپذیر ٹیکنالوجی
زمرہ:کامنز زمرہ جس کا ربط ویکی ڈیٹا پر ہے
زمرہ:تیز رفتار ریل
زمرہ:تیز رفتار ریل بلحاظ ملک
زمرہ:1979ء میں جرمنی
زمرہ:1979ء میں سائنس
زمرہ:مقناطیسیت
زمرہ:تیز رفتار نقل و حمل
تصادفی چال

تصغیر|بائیں|400px|یک العباد میں تصادفی چال کی آٹھ مثالیں، ابتدا 0 سے شروع ہو کر۔ اُفقی طرف "وقت" (time=n) دکھایا گیا ہے، جبکہ عمودی طرف "مقام" (position=Y_n)۔
ایک شخص قدم اُٹھانے سے پہلے سکہ پھینک کر اگر "سکہ کا سر" آئے تو دائیں طرف قدم اُٹھاتا ہے اور اگر "سکہ کی دُم" آئے تو بائیں طرف قدم اُٹھاتا ہے۔ ہر قدم اسی طریقے پر اُٹھاتا ہے۔ اس چال کو تصادفی چال کہتے ہیں۔

اگر قدم i کو تصادفی متغیر X_i لکھا جائے جہاں "دائیں قدم" X_i=+1
احتمال p کے ساتھ اور "بائیں قدم" X_i=-1 احتمال \ 1-p کے ساتھ، تو 'n' قدموں کے بعد مقام Y_n ہو گا
:Y_n=X_1+X_2+\cdots+X_n
یہ واضح ہے کہ X_i کا اوسط 0 اور تفاوت \sigma^2=1 ہے۔ مرکزی حد مسلئہ اثباتی کی رو سے Y_n کو معمول توزیع شدہ سمجھا جا سکتا ہے، جس کا اوسط 0 اور معیاری انحراف \sigma\sqrt{n}=\sqrt{n} ہے۔ غور کرو کہ
:E(Y_n^2)=n
وقت n پر مقام کا ابتدا سے فاصلہ |Y_n| ہے اور یہ ثابت کیا جا سکتا ہے کہ اس فاصلے کا اوسط
:E\left(|Y_n|\right) \approx \sqrt{\frac{2}{\pi}} n
مزید دیکھیے

* احصائی آزادی


زمرہ:احتمال نظریہ
زمرہ:عشوائی عملیت
زمرہ:طبیعیاتی تصورات
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل
دولماباغچہ محل

تصغیر|محل کے داخلی دروازوں میں سے ایک

دولماباغچہ محل یا دولمہ باغچہ سرائے (ترکی زبان: Dolmabahçe Sarayı) ترکی کے شہر استنبول میں واقع ایک تاریخی شاہی محل ہے جو 1853ء سے 1922ء تک سلطنت عثمانیہ کا انتظامی مرکز تھا۔ اس میں 1889ء تا 1909ء کے 20 سال شامل نہیں جس میں یلدز محل استعمال میں رہا۔ یہ استنبول کے یورپی حصے میں آبنائے باسفورس کے کنارے واقع ہے۔
تاریخ

دولما باغچہ استنبول کا پہلا یورپی طرز کا محل تھا جس کی تعمیر کا حکم سلطان عبد المجید اول نے دیا تھا اور 1842ء سے 1853ء کے دوران 5 ملین عثمانی گولڈ پاؤنڈز کی خطیر رقم سے تیار ہوا جو 35 ٹن سونے کے برابر ہے۔ اس میں سے 14 ٹن سونا صرف اندرونی چھت کی سجاوٹ میں استعمال ہوا۔ دنیا کا سب سے بڑا بوہیمیائی کرسٹل فانوس مرکزی ہال میں نصب ہے جسے برطانیہ کی ملکہ وکٹوریا نے تحفے میں پیش کیا تھا۔ اس فانوس میں 750 چراغ ہیں اور اس کا وزن 4 اعشاریہ 5 ٹن ہے۔ دولماباغچہ میں بوہیمیائی اور بکارت کرسٹل فانوسوں کی سب سے زیادہ تعداد موجود ہے۔

دولماباغچہ دراصل باسفورس کی ایک خلیج تھی جسے شاہی باغ کی تعمیر کے لیے 18 ویں صدی کے دوران پُر کیا گیا تھا۔ یہ اصل میں دو الفاظ کا مجموعہ ہے دولما معنی "پُر کیا گیا" اور باغچہ مطلب "باغیچہ"۔ اصل لفظ دراصل باغیچہ سے ہی نکلا ہے لیکن تلفظ میں جا کر "باخچہ" بن گیا ہے۔ 18 ویں اور 19 ویں صدی کے دوران یہاں موسم گرما گذارنے کے لیے متعدد محل تعمیر کیے گئے۔ اب جو محل یہاں موجود ہے وہ 1842ء سے 1853ء کے دوران سلطان عبد المجید کے عہد میں قدیم ساحلی محل بشکتاش کی جگہ تعمیر ہوا۔ اس کی تعمیر آرمینیائی ترک ماہرین تعمیر غرابت امیرا بلیان اور ان کے صاحبزادے نگوگایوس بلیان نے کی۔ تعمیر مکمل ہونے کے بعد سلطان توپ کاپی محل سے یہاں منتقل ہوا۔ محل تین حصوں پر مشتمل ہے: مابینِ ہمایوں (یا سلیمالک، مردوں کی رہائش گاہ)، موایدِ سالونو (تقریباتی دربار) اور حرمِ ہمایوں (سلطان کے اہل خانہ کی قیام گاہ)۔ محل 45 ہزار مربع میٹر (11 اعشاریہ 2 ایکڑ) رقبے پر پھیلا ہوا ہے اور اس میں 285 کمرے، 46 دربار، 6 حمام اور 68 بیت الخلاء ہیں۔

تصغیر|اتاترک کا کمرہ

دولماباغچہ محل اب ایک عجائب گھر ہے جو پیر اور جمعرات کے علاوہ ہر روز صبح 9 بجے سے سہ پہر 3 بجے تک عوام کے لیے کھلا ہوتا ہے۔ یہ محل آج کل ملی سرائے لر دائرہ بشکان لہی (نظامتِ قومی محلات) کے زیر انتظام ہے۔

جدید ترکی کے بانی اور پہلے صدر مصطفٰی کمال اتاترک نے اپنی زندگی کے آخری ایام اسی محل میں گزارے اور 10 نومبر 1938ء کو اسی محل کے ایک کمرے میں انتقال کر گئے۔
متعلقہ مضامین

توپ قاپی محل
نگار خانہ


File:Dolmabahce_Tor-2008-31-07.jpg|
File:Istanbul-1.JPG|


زمرہ:1856ء میں مکمل ہونے والے مکانات
زمرہ:استنبول کے عجائب گھر
زمرہ:باسفورس
زمرہ:بیشکتاش
زمرہ:ترک معماری
زمرہ:ترکیہ میں امتیازی نشانات
زمرہ:حکومت سلطنت عثمانیہ
زمرہ:سلطنت عثمانیہ
زمرہ:عثمانی معماری
زمرہ:عجائب گھر
زمرہ:محلات
زمرہ:مصطفٰی کمال اتاترک
زمرہ:دولماباغچہ محل
زمرہ:ترکیہ میں صدارتی محلات
زمرہ:ویکی ڈیٹا سے مختلف مختصر وضاحت
زمرہ:ترکیہ کے عجائب گھر
زمرہ:1853ء میں مکمل ہونے والی عمارات و ساخات
زمرہ:ترک ثقافت
زمرہ:یورپ میں محلات
قوت اسلام مسجد

تصغیر|قوت اسلام مسجد اور قطب مینار

قوت اسلام مسجد ہندوستان کے دار الحکومت دہلی میں عہد خاندان غلاماں کی ایک عظیم یادگار جس کا "قطب مینار" عالمی شہرت کا حامل ہے۔ یہ قطب الدین ایبک کے دور کی تعمیرات میں سب سے اعلٰی مقام رکھتی ہے۔ یہ ہندوستان کی فتح کے بعد دہلی میں تعمیر کی جانے والی پہلی مسجد تھی۔ اس کی تعمیر کا آغاز 1190ء کی دہائی میں ہوا۔

13 ویں صدی میں التمش کے دور حکومت میں اس میں توسیع کر کے حجم میں تین گنا اضافہ کیا گیا۔ بعد ازاں اس میں مزید تین گنا اضافہ کرنے کے ساتھ ساتھ ایک اور عظیم مینار تعمیر کیا گیا۔

اس کے مشہور قطب مینار کی تعمیر کا آغاز 1199ء میں ہوا تھا۔ اور بعد ازاں آنے والے حکمران اس میں مزید منزلوں کا اضافہ کرتے گئے اور بالآخر 1368ء میں یہ مینار 72 اعشاریہ 5 میٹر (238 فٹ) تک بلند ہو گیا۔ اس طرح یہ مینار آج بھی اینٹوں کی مدد سے تعمیر کردہ دنیا کا سب سے بلند مینار ہے اور ہندی-اسلامی طرز تعمیر کا شاندار نمونہ سمجھا جاتا ہے۔ بنیاد پر اس کا قطر 14 اعشاریہ 3 جبکہ بلند ترین منزل پر 2 اعشاریہ 7 میٹر ہے۔ یہ مینار اور اس سے ملحقہ عمارات اقوام متحدہ کے ذیلی ادارے یونیسکو کے عالمی ثقافتی ورثے کی فہرست میں شامل ہیں۔

مسجد میں خط کوفی میں خطاطی کے بہترین نمونے موجود ہیں۔ مسجد کے مغرب میں التتمش کا مزار ہے جو 1235ء میں تعمیر کیا گیا۔ مسجد کی موجودہ صورت حال کھنڈر جیسی ہی ہے۔
حکیم الامت علامہ محمد اقبال نے اپنے مجموعۂ کلام "ضرب کلیم" میں ایک نظم "قوت اسلام مسجد" کے عنوان سے لکھی ہے:


زمرہ:بھارت کی مساجد
زمرہ:سلطنت دہلی
باسفورس پل

تصغیر|250px|ایشیائی جانب سے پل کا دلکش منظر
باسفورس پل (ترکی زبان: Boğaziçi Köprüsü) استنبول، ترکی میں آبنائے باسفورس پر قائم ایک پل ہے۔ یہ شہر کے یورپی علاقے اورتاکوئے اور ایشیائی حصے بے لربئی کو ملاتا ہے اور باسفورس پر قائم ہونے والا پہلا پل ہے۔ یہ پل 1510 میٹر طویل ہے جبکہ اس کی عرصے کا عرض 39 میٹر ہے۔ اس کے دونوں برجوں کے درمیان فاصلہ 1074 میٹر ہے اور سڑک کی سطح سے بلندی 105 میٹر ہے۔ یہ سطح سمندر سے 64 میٹر بلند ہے اور 1973ء میں تکمیل کے بعد دنیا کا چوتھا سب سے بڑا سسپنشن پل بن گیا تاہم یہ ریاستہائے متحدہ امریکا سے باہر دنیا کا سب سے بڑا سسپنشن پل ہے۔
تاریخ

آبنائے باسفورس پر پل کی تعمیر کا فیصلہ پہلی بار 1957ء میں عدنان میندریس کے دور حکومت میں کیا گیا۔ اس کے نقشے کے لیے برطانیہ کے ادارے فری مین فاکس اینڈ پارٹنرز کے ساتھ 1968ء میں معاہدے پر دستخط کیے گئے۔ پل کا نقشہ معروف برطانوی ماہر تعمیرات سر گلبرٹ رابرٹس نے تیار کیا۔ تعمیر کا آغاز فروری 1970ء میں ہوا جس میں اُس وقت کے صدر جودت سونے اور وزیر اعظم سلیمان ڈیمرل نے بھی شرکت کی۔ تعمیراتی کام ترک ادارے انکا انسات و صناعی نے انجام دیا۔ اس کام میں برطانیہ اور جرمنی کے دو ادارے میں شامل تھے۔ منصوبے پر 35 مہندسین اور 400 افراد نے کام کیا۔
پل کی تعمیر جمہوریہ ترکی کے قیام کی 50 ویں سالگرہ کے صرف ایک روز بعد 30 اکتوبر 1973ء کو مکمل ہوئی۔ اس کا افتتاح صدر فہری کوروترک اور وزیر اعظم نعیم تولو نے کیا۔ باسفورس پل کی تعمیر پر 200 ملین امریکی ڈالر کی لاگت آئی۔
آمدورفت

تصغیر|250px|باسفورس پل
روزانہ تقریباً ایک لاکھ 80 ہزار گاڑیاں اس پل سے گذرتی ہیں۔ 29 دسمبر 1997ء کو اس پل سے ایک اربویں گاڑی گذری۔
اس پل کو استعمال کرنے کے لیے محصول دینا پڑتا ہے اور اس عمل کے لیے پل کی ایشیائی جانب ٹول پلازہ واقع ہے۔ محصول صرف یورپ سے ایشیا کی جانب آنے پر ادا کرنا پڑتا ہے جبکہ مخالف سمت میں جانے پر کوئی محصول نہیں۔
دیگر استعمالات

* بین البراعظمی استنول یوریشیا میراتھن کے شرکا بھی اسی پل کے ذریعے آبنائے باسفورس پار کرتے ہیں۔ یہ دوڑ ہر سال اکتوبر میں منعقد ہوتی ہے جس کا آغاز استنبول کے ایشیائی حصے سے ہوتا ہے اور یورپی حصے میں اختتام پزیر ہوتی ہے۔ اس دوران پل کو گاڑیوں کے لیے بند کر دیا جاتا ہے۔
* علاوہ ازیں پل سے کود کر خودکشی کرنے کا رحجان بھی موجود ہے اور 2001ء میں باسفورس پر واقع دو پلوں سے کود کر 146 افراد نے خودکشی کی کوشش کی جس میں 24 اپنی جان سے ہاتھ دھو بیٹھے۔ 2002ء میں 190 اقدام خودکشی میں 38 افراد ہلاک ہوئے۔
دلچسپ معلومات

تصغیر|بائیں|250px|باسفورس پل اور بیلربے محل
* 15 مئی 2005ء کو امریکا کی معروف ٹینس کھلاڑی وینس ولیمز نے باسفورس پل پر مقامی کھلاڑی کے ساتھ نمائشی مقابلہ کھیلا جو تاریخ کا پہلا مقابلہ تھا جو دو براعظموں میں منعقد ہوا۔ اس مقابلے کا اہتمام 2005ء استنبول کپ کے انعقاد سے قبل تشہیر کے لیے کیا گیا تھا اور یہ مقابلہ 5 منٹ تک جاری رہا۔ نمائشی مقابلے کے بعد دونوں کھلاڑیوں نے آبنائے باسفورس میں گیندیں پھینکیں۔
* 17 جولائی 2005ء کو معروف برطانوی فارمولا ون ڈرائیور ڈیوڈ کولٹ ہارڈ نے اپنی تیز رفتار کار اس پل پر دوڑائی اور اپنی مہارت سے شائقین کو محظوظ کیا۔ انھوں نے اپنی گاڑی دولماباخچی محل کے ایک باغیچے میں کھڑی کی۔
مزید دیکھیے

* فاتح سلمان محمد پل، باسفورس پر واقع دوسرا پل
* مرمرے، باسفورس کے آر پار ریلوے سرنگ کا زیر تعمیر منصوبہ


زمرہ:استنبول
زمرہ:استنبول میں پل
زمرہ:اسکودار
زمرہ:باسفورس
زمرہ:بیشکتاش
زمرہ:پل
زمرہ:ترکی میں 1973ء کی تاسیسات
زمرہ:ترکیہ میں سڑک پل
زمرہ:1973ء میں پایہ تکمیل پل
زمرہ:ایشیا میں پل
زمرہ:ترکی کے پل
فاتح سلطان محمد پل

فاتح سلطان محمد پل (ترکی زبان: Fatih Sultan Mehmet Köprüsü) استنبول، ترکی میں آبنائے باسفورس پر واقع ایک پل ہے۔ یہ پل 15 ویں صدی کے عثمانی سلطان محمد ثانی المعروف محمد فاتح سے موسوم ہے جنھوں نے 1453ء میں استنبول فتح کیا تھا۔
یہ پل استنبول کے یورپی علاقے حصارشتو اور ایشیائی علاقے کاواجک کے درمیان واقع ہے۔ یہ پل 1510 میٹر طویل ہے اور اس کے عرشے کا عرض 39 میٹر ہے۔ برجوں کے درمیان فاصلہ 1090 میٹر ہے اور سڑک کی سطح سے اس کی بلندی 105 میٹر ہے۔ یہ پل سطح سمندر سے 64 میٹر بلند ہے۔ فاتح پل کو 1988ء میں اپنی تکمیل کے بعد دنیا کے چھٹے طویل ترین سسپنشن پل کا اعزاز ملا۔
تعمیر

تین جاپانی، ایک اطالوی اور ایک ترک ادارے کے مشترکہ بین الاقوامی منصوبے سے اس پل کی تعمیرات کا کام انجام دیا۔ اس کا نقشہ فری مین فاکس اینڈ پارٹنرز نے بنایا۔ پل 3 جولائی 1988ء کو مکمل ہوا اور اس کا افتتاح اس وقت کے ترک وزیر اعظم ترغت اوزال نے کیا جو اپنی گاڑی کے ذریعے اس پل کو پار کرنے والے پہلے شخص بھی تھے۔ پل پر 130 ملین امریکی ڈالر کی لآگت آئی۔
آمدورفت

یہ پل ادرنہ اور انقرہ کے درمیان "ٹرانس یورپین موٹر وے" پر واقع ہے۔ آج کل روزانہ تقریباً ڈیڑھ لاکھ گاڑیاں اس پل کو استعمال کر کے یورپ اور ایشیا پہنچتی ہیں۔ اس پل کو استعمال کرنے کے لیے محصول ادا کرنا پڑتا ہے اور محصول کی ادائیگی صرف ان گاڑیوں کو کرنا پڑتی ہے جو یورپ سے ایشیا کی جانب سفر کرتی ہیں مخالف سمت میں سفر کرنے والی گاڑیاں محصول سے مستثنٰی ہیں۔
اضافی معلومات

پل سے چھلانگ لگا کر خودکشی ایک عام رحجان ہے۔ 2001ء میں 146 افراد نے باسفورس پر واقع دونوں پلوں سے کود کر خود کشی کی کوشش کی جس میں سے 24 اپنی جانوں سے ہاتھ دھو بیٹھے۔ 2002ء میں 190 اقدامات خود کشی میں 38 افراد ہلاک ہوئے۔
مزید دیکھیے

* باسفورس پل، آبنائے باسفورس پر تعمیر کیا جانے والا پہلا پل جو فاتح سلطان محمد پل سے تقریباً 5 کلومیٹر جنوب میں واقع ہے
* مرمرے، باسفورس کے آر پار ریلوے سرنگ کا زیر تعمیر منصوبہ


زمرہ:استنبول
زمرہ:استنبول میں پل
زمرہ:ایشیا میں پل
زمرہ:باسفورس
زمرہ:پل
زمرہ:ترکی کے پل
زمرہ:ترکی میں 1988ء کی دہائی کی تاسیسات
زمرہ:ترکیہ میں سڑک پل
زمرہ:ترکیہ میں نقل و حمل
زمرہ:محمد فاتح
زمرہ:ویکی ڈیٹا سے مختلف مختصر وضاحت
زمرہ:1988ء میں پایہ تکمیل پل